Source: http://povazska-bystrica.otvorene.sk/vyruby/akciova-spolocnost-biely-potok-ziada-o-povolenie-na-vytvorenie-obory-v-chko-strazovske-vrchy
Timestamp: 2018-09-22 05:38:36+00:00
Document Index: 4967581

Matched Legal Cases: ['§ 13', '§ 5', '§ 64', '§ 68', '§ 18', '§ 82', '§ 21']

Akciová spoločnosť Biely potok žiada o povolenie na vytvorenie obory v CHKO Strážovské vrchy — Povazska Bystrica - Otvorene.sk
Nacházíte se zde: Úvod / Výruby a iné konania / Akciová spoločnosť Biely potok žiada o povolenie na vytvorenie obory v CHKO Strážovské vrchy
Autor: redakcia — Poslední změna: Pátek 19.05.2006 21:06
Kategorie: firmy, Meeting, lesy
a Obvodnom úrade životného prostredia v Považskej Bystrici
OBVODNÝ ÚRAD ŽIVOTNÉHO PROSTREDIA V POVAŽSKEJ BYSTRICI
Centrum 1/1, 017 01 Považská Bystrica tel:042/4300180
č. j. OÚŽP-2006/00670-2-Ba EA 18 A-10
Pov. Bystrica 9.5.2006
o začatí konania podľa § 13 ods. 2 písm. d)
zákona NR SR č. 543/2002 Z.z. o ochrane prírody a krajiny v znení neskorších predpisov a pozvánka na ústne konanie
Biely potok, a.s., Šoltésovej 420/2, Považská Bystrica požiadala podaním zo dňa 2.5.2006 tunajší úrad o udelenie súhlasu na oplotenie pozemku, ktorý je vedený na LV č. 366 v k.ú. Tŕstie /lokalita "Stráža"/ za účelom rozšírenia pôvodnej obory pre chov raticovej zveri.
Obvodný úrad životného prostredia v Považskej Bystrici, odbor zložiek životného prostredia a ochrany prírody a krajiny ako príslušný orgán štátnej správy starostlivosti o životné prostredie podľľa § 5 ods. 1 zákona NR SR č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov a ako príslušný orgán štátnej správy vo veciach ochrany prírody a krajiny podľa § 64 ods. 1 písm. d) a § 68 písm. a) zákona NR SR č. 543/2002 z.z. o ochrane prírody a krajiny v znení neskorších predpisov v súlade s ustanovením § 18 ods. 3 zákona č. 71/1967 Zb. o správnom konaní a v súčinnosti s § 82 ods. 7 zákona NR SR č. 543/2002 Z.z. o ochrane prírody a krajiny v znení neskorších predpisov upovedomuje známych účastníkov konania, organizáciu OPaK a dotknuté občianske združenia o začatí konania vo veci žiadosti Biely potok, a.s., Šoltésovej 420/2, Považská Bystrica o vydanie súhlasu na oplotenie pozemku za hranicami zastavaného územia obce v území s II. stupňom ochrany (CHKO Strážovské vrchy) a súčasne podľa § 21 zákona č. 71/67 Zb. nariaďuje na prerokovanie žiadosti ústne pojednávanie na deň
22. mája 2006 /pondelok/ o 9,00 hodine
so stretnutím účastníkov na Obvodnom úrade životného prostredia v Považskej Bystrici, Centrum 1/1 /budova ABŠO, 13 poschodie/.
V prípade, že sa niekto z účastníkov konania dá zastupovať, je potrebné, aby sa zástupca na ústnom pojednávaní preukázal písomným splnomocnením.
V súlade s podanou žiadosťou žiadame žiadateľa doplniť podanie o preukázanie vlastníctva k pozemkom, ktorými bude oplotenie vedené /aktuálne výpisy z KN/.
Ing. Pavel Petrík
1/ Biely potok, a.s., Šoltésovej 420/2, 017 01 Považská Bystrica
2/ Klub Strážov, Centrum 3/5, 017 01 Považská Bystrica
3/ ŠOP SR, Správa CHKO Strážovské vrchy, 017 01 Považská Bystrica - Orlové č. 189
Telefón: 042/4300180 Fax 042/4300199 E-mail: bartkova.danusa@pb.ouzp.sk Internet www.pb.ouzp.sk IČO: 37916351